Ət-Tarix əl-Kəbir

Ət-Tarix əl-Kəbir () — Buxarinin hədis raviləri haqqındakı əsəri.

 Əsər 
"Ət-Tarix əl-Kəbir" Buxarinin "əl-Cəmius-səhih"indən sonra ən mühüm əsəridir. Əsəri Buxari on səkkiz yaşı olanda yazmağa başlamış və vəfatına yaxın bir tarixdə tamamlamışdır.

"Ət-Tarix əl-Kəbir" səhabə, tabiin və təbəut-tabiin başda olmaqla, Buxarinin dövrünə qədər hədis rəvayət etmiş kişi, qadın, "siqa" və ya "zəif" ravilərin qısa məlumatlarını ehtiva edir. Əsər qismən əlifba sırası ilə tərtib edimiş və eyni hərflə başlayan adlar öz aralarında qruplaşdırılmışdır. Əsərdə ilk əvvəl Məhəmməd peyğəmbərin həyatına yer verilmiş, ardınca adı Məhəmməd olan şəxslər sıra ilə verilmişdir. Adı eyni olan şəxslərdə öncəlik səhabələrə verilmişdir. Səhabələrdən sonrakı ravilər ata adlarına görə əlifba sırası ilə düzülmüşdür. Ata adı məlum olmayanları isə hər bölmənin sonunda qeyd edilmişdir. Adların ardınca adları məlum olmayıb ata adları ilə tanınanlar, son bölmədə isə künyələri ilə məşhur olan şəxslər verilmişdir. 1001 şəxsin künyələrinin verildiyi bölmə (Kitabül-Künə) bəzi alimlər tərəfindən Buxarinin müstəqil bir əsəri zənn edilərək nəşr edilmişdir (Heydərabad: hicri 1360). Əsərdə həmçinin 2500-ə yaxın hədis və 13500 ətrafında tərcümeyi-hal vardır.

"Ət-Tarix əl-Kəbir" müxtəlif formalarda nəşr edilmişdir (Beyrut: 1986, 2001 və s.).

 Həmçinin bax 
 Sünni kitablarının siyahısı

 İstinadlar 
Kateqoriya:Sünni ədəbiyyatı